Hyundai a creat o mașină electrică inteligentă care înveselește copiii din spital.
Hyundai a creat o mașină electrică inteligentă, care înveselește copiii din spital. Mașina analizează starea de spirit a copilului și încearcă să-l înveselească. Hyundai a făcut o singură mașină, pe care a donat-o spitalului de copii din Barcelona.
Hyundai a găsit o soluție ca să îi calmeze pe micii pacienți atunci când merg la doctor. Firma coreeană a construit o mașină electrică în miniatură, pe care copiii o folosesc să meargă din salon la tratament.Mașinuța citește starea de spirit a pasagerului, adică analizează expresiile faciale, respirația și pulsul cu ajutorul inteligenței artificiale. Creierul electronic încearcă apoi să binedispună copilul.Hyundai numește tehnologia Control al Vehicului Adaptat la Emoții. În funcție de starea de spirit, mașina își adaptează luminile, muzica, viteza și celelalte surprize. Toate informațiile sunt transmise medicului pe o tabletă, ca să știe când pacientul nu mai este stresat.Singura parte proastă este că Hyundai a făcut o singură mașină, pe care a donat-o Spitalului de Copii din Barcelona, unul dintre cele mai mari din Europa.